હૈદરાબાદ : હૈદરાબાદ યુનિવર્સિટીમાં શનિવારે રાત્રે કથિત રીતે એક ગ્રુપ દ્વારા હિઝબુલ આતંકવાદી બુરહાન વાનીનાં સમર્થનમાં નારા લગાવવામાં આવ્યા. જેનો વિરોધ કરવા માટે બીજા સમુહ દ્વારા ભારત માતા કી જયનાં નારા લગાવવામાં આવ્યા. શનિવારે સાંજે 6 વાગ્યે હૈદરાબાદ યુનિવર્સિટીનાં એક વિદ્યાર્થી જુથ કન્સર્ન્ડ સ્ટુડન્ટ્સે કાશ્મીરમાં સ્ટેટનાં કબ્જા અને દમનનાં મુદ્દે એક બેઠક બોલાવી હતી. જેનું નામ દેટ્સ વેન આઇ થ્રુ સ્ટોન હતું. આ મીટિંગ દરમિયાન વિદ્યાર્થીઓએ કથિત રીતે કાશ્મીરનાં વિભાજન અને બુરહાનનાં મૃત્યુ વિરુદ્ધ દેશદ્રોહનાં નારા લગાવ્યા હતા.